Ինչ խոսք, շատ ահարկու վտանգ է, ավելի վատը, քան ցանկացած սարսափազդու հեքիաթի հերոս, որովհետև եթե սա կյանքի կոչվի, ապա մի հարվածով հողմացրիվ կանի տարիներով քաղաքապետարանի չինովնիկների կողմից հետևողականորեն շինված այն ոսկեբեր կառույցը, որից սնվում ու քաշ են հավաքում Երևանի վերնախվի ներկայացուցիչները: Ընդ որում, հենց վաղը նրանք կտրականապես կհերքեն, որ նման բան գոյություն ունի ու «Ելքին» կմեղադրեն գույները թանձրացնելու, իրականությունը խեղաթյուրելու համար: Մինչդեռ ցանկացած երևանցի, ով երեխա ունի այդ հաստատություններում, և ցանկացած դաստիարակ, որ աշխատում է այնտեղ, հրաշալի գիտի, թե որն է ճշմատությունը: